Mumbai: One person died, 150 injured in Dahi Handi festival on Janmashtami - मुंबई : जन्माष्टमी पर दही हांडी उत्सव में एक व्यक्ति की मौत, 150 घायल
दही हांडी कार्यक्रम के दौरान मुंबई और उपनगरों में हुए हादसे, धारावी में युवक की मौत
कुश खांडारे मानव पिरामिड की श्रृंखला पर चढ़ा और उसे मिर्गी का दौरा पड़ा
अस्पताल में डॉक्टरों ने 20 साल के कुश को मृत घोषित कर दिया
ठाणे में 10 और 12 साल के दो बच्चों सहित 13 गोविंदा घायल
क्षेत्र के आपदा प्रबंधन प्रकोष्ठ के एक अधिकारी ने बताया कि पड़ोसी ठाणे जिले में हुए हादसे में 10 और 12 साल के दो बच्चों सहित 13 गोविंदा घायल हो गए. उन्होंने बताया कि घायल गोविंदाओं को ठाणे और कल्वा के अलग-अलग अस्पतालों में भर्ती कराया गया है. पुलिस ने बताया कि मध्य मुंबई के धारावी में आज दोपहर दही हांडी कार्यक्रम के दौरान कुश खांडारे (20) जैसे ही मानव पिरामिड की पहली श्रृंखला पर चढ़ा उसे मिर्गी का दौरा पड़ा.
यह भी पढ़ें : वाराणसी : जन्माष्टमी के दिन सड़क पर उतरे राधा-कृष्ण, केरल बाढ़ पीड़ितों को मदद देने की अपील की
पुलिस के एक वरिष्ठ अधिकारी ने बताया कि खांडारे को तुरंत सायन अस्पताल ले जाया गया जहां डॉक्टरों ने उसे मृत घोषित कर दिया. वह धारावी के एक चॉल का रहने वाला था. अधिकारी ने बताया कि रात आठ बजे तक प्राप्त सूचना के अनुसार, मुंबई और उपनगरीय क्षेत्र में हुई अलग-अलग घटनाओं में 150 गोविंदा घायल हुए हैं.
VIDEO : देश भर में जन्माष्टमी की धूम